অৱশেষত কেন্দ্ৰীয় গৃহ মন্ত্ৰী অমিত শ্বাহৰ সলনি মুখ্য মন্ত্ৰী সৰ্বানন্দ সোণোৱালে গ্ৰহণ কৰিলে অসম চুক্তিৰ ৬ নম্বৰ দফা ৰূপায়ণৰ পৰামৰ্শ সম্বলিত প্ৰতিবেদন।
অৱসৰপ্ৰাপ্ত ন্যায়াধীশ বিপ্লৱ কুমাৰ শৰ্মাৰ নেতৃত্বত গঠিত উচ্চস্তৰীয় সমিতিয়ে মঙ্গলবাৰে ব্ৰহ্মপুত্ৰ ৰাজ্যিক অতিথিশালাত মুখ্য মন্ত্ৰীৰ হাতত দাখিল কৰিলে এই প্ৰতিবেদন।
তাৎপয্যপূৰ্ণভাৱে বন্ধ খামত দাখিল কৰা হ'ল ১৭০ পৃষ্ঠাতকৈয়ো অধিক এই প্ৰতিবেদন।
এই প্ৰতিবেদন লৈ মঙলবাৰে দিল্লীলৈ ৰাওনা হ'ল মুখ্য মন্ত্ৰী সোণোৱাল।
প্ৰতিবেদন দাখিল কৰাৰ সময়ত উপস্থিত থাকে ৰাজ্য চৰকাৰৰ সকলো কেবিনেট মন্ত্ৰী।
সেই পৰামৰ্শৱলীয়ে কেন্দ্ৰীয় চৰকাৰৰ দৃষ্টিগোচৰ কৰিব বুলি আশা প্ৰকাশ কৰে বিপ্লৱ শৰ্মাই। প্ৰতিবেদনখন ফলপ্ৰসূ হৈ উঠাৰ ক্ষেত্ৰত কেন্দ্ৰই বিহিত ব্যৱস্থা ল'ব বুলিও মন্তব্য কৰে শৰ্মাই।
ইপিনে, অতি কৌশলী স্থিতি গ্ৰহণ কৰি আজি মুখ্য মন্ত্ৰীক প্ৰতিবেদন দাখিল কৰাৰ সময়ত উপস্থিত নাথাকিল সদৌ অসম ছাত্ৰ সন্থাৰ এজনো প্ৰতিনিধি। এই উচ্চস্তৰীয় সমিতিত সদৌ অসম ছাত্ৰ সন্থাৰ মুখ্য উপদেষ্টা ড০ সমুজ্জ্বল কুমাৰ ভট্টাচাৰ্য্য, সভাপতি দীপাংক নাথ আৰু সাধাৰণ সম্পাদক লুৰিণজ্যোতি গগৈ সদস্য হিচাপে আছিল তথা উচ্চস্তৰীয় সমিতিৰ অধিকসংখ্যক বৈঠকতে উপস্থিত থাকি নিজৰ নিজৰ পৰামৰ্শ আগবঢ়াইছিল তিনিওজন ছাত্ৰ নেতাই।
তাৰ পাছত আজিৰ অন্তিত সময়ছোৱাত তেওঁলোক তিনিজনৰ অনুপস্থিতিয়ে জনসাধাৰণৰ মনত বাৰুকৈয়ে প্ৰশ্নৰ উদয় কৰাইছে বা কিছুসংখ্যকে ইয়াক কৌশলী স্থিতি বুলি উল্লেখ কৰিছে।
ইপিনে এই সন্দৰ্ভত আছুৰ উপদেষ্টা ড০ সমুজ্বল কুমাৰ ভট্টাচাৰ্যই সংবাদ মাধ্যমৰ আগত কয় যে কেন্দ্ৰীয় গৃহ মন্ত্ৰীয়ে প্ৰতিবেদনখন গ্ৰহণ নকৰা বাবে তথা তেওঁলোকে কা ৰ বিৰোধিতা কৰাৰ বাবেই মুখ্য মন্ত্ৰীক প্ৰতিবেদনখন দয়াৰ সময়ত উপস্থিত নাথাকিল।
অস্কাৰলৈ ৰাজামৌলীৰ 'আৰআৰআৰ'! ভিজুৱেল ইফেক্ট শাখাত মনোনয়ন?
অধিকৃত মাৰিঅ'পোলত নতুন সামৰিক ঘাটি নিৰ্মাণ কৰিছে ৰাছিয়াই; ডনবাছ ভ্ৰমণৰ বাবে সাজু পুটিন!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
